CELEX: 62012TN0283
Language: da
Date: 2012-06-22 00:00:00
Title: Sag T-283/12: Sag anlagt den 22. juni 2012 — FIS’D mod Kommissionen

11.8.2012   
            
            
               DA
            
            
               Den Europæiske Unions Tidende
            
            
               C 243/32
            
         Sag anlagt den 22. juni 2012 — FIS’D mod Kommissionen
   (Sag T-283/12)
   2012/C 243/57
   Processprog: italiensk
   
      Parter
   
   
      Sagsøger: FIS’D — Formazione integrata superiore del design (Catanzaro, Italien) (ved advokaterne S. Baratti og A. Sodano)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres.
            
         
               —
            
            
               Begæringen om iværksættelse af foranstaltninger med henblik på sagens tilrettelæggelse og/eller begæringen om bevisoptagelse tages til følge.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Dette søgsmål vedrører Europa-Kommissionens afgørelse af 12. april 2012, Ref. Ares(2012)446225, om afvisning af sagsøgerens administrative klage i medfør af artikel 22 i Rådets forordning (EF) nr. 58/2003 af 19. december 2002 til anfægtelse af afgørelse fra Forvaltningsorganet for Undervisning, Audiovisuelle Medier og Kultur af 13. januar 2011»Termination of the Framework Partnership Agreement 2011-0181, Erasmus Mundus Masters Course in City Regeneration«, hvorved rammepartnerskabsaftalen 2011-0181, indgået inden for rammerne af programmet Erasmus Mundus 2009-2013, blev bragt førtidigt til ophør
   Til støtte for søgsmålet har sagsøgeren fremsat tre anbringender.
   
               1)
            
            
               Første anbringende om urigtig retsanvendelse i form af et åbenbart fejlskøn og en manglende begrundelse:
               
                           —
                        
                        
                           Ifølge sagsøgeren burde Kommissionen have anført, at Forvaltningsorganet for Undervisning, Audiovisuelle Medier og Kultur ved dets undersøgelse af ændringen af projektet reCity Erasmus Mundus Master Course fremlagt af Università degli »Studi Mediterranea« for regionen Calabrien den 21. december 2011 på vegne af et andet konsortium end det oprindelige konsortium åbenbart havde tilsidesat afsnit II.A.1 og II.B.4 i Administrative and Financial Handbook, som er en integrerende del af Specific Grant Agreement, der er vedlagt som bilag til Framework Partnership Agreement og artikel II.12.3 i Framework Partnership Agreement.
                        
                     
         
               2)
            
            
               Andet anbringende om urigtig retsanvendelse i form af et åbenbart fejlskøn:
               
                           —
                        
                        
                           Det præciseres herved, at Kommissionen skulle have anført, at afgørelsen fra Forvaltningsorganet for Undervisning, Audiovisuelle Medier og Kultur, som gav tilladelse til udvidelsen af Specific Grant Agreement til at omfatte støtte til den igangværende masteruddannelse på grundlag af det nye projekt fremlagt af Università degli Studi »Mediterranea« for regionen Calabrien den 21. december 2011, som skulle gennemføres af et andet konsortium end det oprindelige konsortium, var udtryk for en åbenbar tilsidesættelse af artikel I.3 og II.12.3 i Framework Partnership Agreement, en overskridelse af beføjelser og navnlig en fordrejning, en manglende opfyldelse af en væsentlig forudsætning og en ulogisk, kontradiktorisk og utilstrækkelig begrundelse.
                        
                     
         
               3)
            
            
               Tredje anbringende om urigtig retsanvendelse i form af et åbenbart fejlskøn og en manglende begrundelse:
               
                           —
                        
                        
                           Det præciseres herved, at Kommissionen skulle have anført, at afgørelsen fra Forvaltningsorganet for Undervisning, Audiovisuelle Medier og Kultur om at bringe Framework Partnership Agreement til ophør og at tillade udvidelsen af Specific Grant Agreement til at omfatte et projekt, som hvad angår selskaber og indhold adskiller sig fra det, som deltog i udvælgelsesproceduren, udgør en tilsidesættelse og ukorrekt anvendelse af bilag I til Framework Partnership Agreement, en overskridelse af beføjelser og navnlig en fordrejning, en manglende opfyldelse af en væsentlig forudsætning, en manglende logik, en tilsidesættelse af det almindelige princip om god forvaltningsskik og af de hermed forbundne principper om god tro, gennemsigtighed, upartiskhed og proportionalitet samt princippet om berettigede forventninger.